Þingræður haldnar á Alþingi Íslendinga

Eiríkur Briem (frsm. 2. deildar): Önnur deild hafði til meðferðar kjörbrjef þessara þingmanna: Guðmundar Björnssonar, 6. kgk. þm., Hákonar Kristofferssonar,. þm. Barðstrendinga og Guðmundar Eggerz, 2. þm. Sunnmýlinga. Deildin hefur skoðað þessi kjörbrjef og útdrætti úr kjörbókum Barðastrandarsýslu og Suður-Múlasýslu og hefur ekkert við það að athuga. Þess skal þó getið, að það höfðu skaddazt dálítið 2 innsigli á atkvæðakössum úr 2 hreppum í Suður-Múlasýslu, af því að óvita börn hafa komizt þar að, en innsiglin fyrir lyklunum voru ósködduð; yfirkjörstjórninni var það kunnugt, og hafði hún ekkert við það að athuga. Deildin leggur því til í einu hljóði, að kosningarnar sje allar teknar gildar. Voru kosningarnar því næst samþyktar með öllum greiddum atkvæðum.

Jóhannes. Jóhannesson (frsm. 1. deildar): Deildin hafði til meðferðar kjörbrjef þeirra Magnúsar Kristjánssonar, þm. Akureyringa og Kristins Daníelssonar, 2. þm. Gullbr: og Kjósarsýslu, skoðaði tjeð kjörbrjef og útdrætti úr kjórbókunum og hefur ekkert við það að athuga. Jeg legg því til fyrir deildarinnar hönd, að kosningar þessar verði teknar gildar. Voru kosningarnar þar næst samþyktar með öllum greiddum atkvæðum. Tveir hinna nýkjörnu þingmanna, þeir Hákon Kristoffersson og Guðmundur Eggerz, höfðu eigi setið á þingi áður, og unnu þeir eið að stjórnarskránni. Var þá kosinn forseti sameinaðs þings og hlaut kosningu Jón Magnússon, þm. Vestmannaeyinga með 20 atkvæðum. Lárus H. Bjarnason, 1. þm. Reykvíkinga fjekk 18 atkvæði, 2 seðlar voru auðir. Hinn nýkjörni forseti tók þá þegar að gegna forsetastörfum, gekk til sætis og ávarpaði þingið svofeldum orðum:



Jeg þakka háttvirtum þingmönnum fyrir þann sóma, er þeir hafa sýnt mjer með þessari kosningu. Í fyrsta skifti, er þingið kemur saman í þessum sal, er skylt að minnast 3 látinna þingmanna, er með oss voru á síðasta þingi, þeirra Jóns Jónssonar, umboðsm. frá Múla, fyrrum ráðherra Björns Jónssonar og sjera Jens prófasts Pálssonar. Vjer höfðum að vísu, og ekki hann sjálfur, ekki mikla von um, er vjer skildum í fyrra, að sá, er fyrst fjell frá af þessum. þingmönnum, Jón Jónsson frá Múla, mundi koma aftur á þing. Fráfall hinna tveggja var óvæntara. Allir voru hinir látnu þingmenn mikilhæfir menn, allir lögðu þeir óspart fram krafta. sína í þarfir fósturjarðarinnar. Að öllum þeim er mikill söknuður þingi sem þjóð. Guð blessi minningu þeirra. Því næst var kosinn varaforseti sameinaðs þings, og hlaut kosningu Sigurður Stefánsson, þm. Ísfjk. með 20 atkvæðum. Eiríkur Briem, 2, kgk. þm., fjekk 7, Lárus H. Bjarnason 2, og 10 seðlar voru auðir. Skrifarar voru kosnir Jóhannes Jóhannesson, 1. þm. N-Múl., með 22 atkv. og Ólafur Briem, 1. þm. Skagf., með 19 atkv. Nokkrir þingmenn fengu Í atkv. hver og 15 seðlar voru auðir. Þá voru þessir þingmenn kosnir í kjörbrjefanefnd: Björn Þorláksson, Guðjón Guðlaugsson, Jóhannes Jóhannesson, Kristján Jónsson, Ólafur Briem. Einn þingmann skyldi kjósa til að taks sæti í efri deild þingsins í stað Jens prófasts Pálssonar, og hlaut kosningu Hákon Kristoffersson, þm. Barðstrendinga: Var þá störfum sameinaðs þings lokið að sinni, og skiftust þingmenn í deildir. 2. fundur. Mánudaginn 14. júli.